વડાલી ગામે મુસ્લિમ સમાજનો યુવક જૈન સમાજની યુવતિને ભગાડી જતાં લવ જેહાદનો મુદ્દો છંછેડાતા હિન્દુ સંગઠન સહિતના સંગઠનો દોડી આવતાં ગામમાં તંગદીલી ભરી માહોલ સર્જાતાં હાઇવે ચક્કાજામ કરતાં પોલીસતંત્ર દોડતું થયું હતું. જો કે બે દિવસનું અલ્ટીમેટમ આપવામાં આવતાં વડાલી ગામમાં ગરમાવો પ્રસરી ગયો છે. આ અંગે પ્રાપ્ત વિગત અનુસાર શુક્રવારે રાત્રે વડાલીનો મુસ્લીમ સમાજનો યુવક જૈન સમાજની યુવતીને ભગાડી જવાનો મામલો શનિવારે સોશિયલ મીડીયામાં વાયરલ થતા અને વડાલી તેમજ આસપાસના ગામના વિશ્વ હિન્દુ પરિષદ, બજરંગ દળ તથા અન્ય હિન્દુ સંગઠનો સહિત લોકોને ઘટનાની જાણ થતા બપોરના સુમારે લોકો વડાલીમાં ઉમટી પડયા હતા. એકત્ર થયેલા લોકોએ ઘટનાના વિરોધમાં હાઇવે માર્ગ પર ચક્કાજામ પણ કર્યો હતો.